કાઠી કોમ અતિથિ માટે મરી પડે છે. તેઓને ત્યાં આવનારને આશરો અને ભોજન બંને મળે છે. પવિત્ર દેવતાઈ ભૂમિ- ભારતના પશ્ચિમ કાંઠે ઉત્તર દિશામાં આનર્ત રાજાની તપશ્ચર્યાથી પ્રસન્ન થઈ વૈકુંઠનાથે વૈકુંઠધામનો જ એક ટુકડો સમુદ્રકાંઠે મૂક્યો, જેથી તેનું નામ આનર્ત રાજાના નામથી ‘આનર્ત દેશ’ કહેવાયો. એ જ આપણો કાઠીયાવાડ પ્રદેશ. આ પ્રદેશમાં કાઠી કોમે વસવાટ કરર્યો, જેથી તે કાઠીવાસ નામે ઓળખાયો. વખત જતા તે કાઠીયાવાડ કહેવાયો. તેથી જ કહેવાયું ‘કાઠીએ કાઠીયાવાડ કીધો.’